শিল্পী রাজিব সরকার অনেকটা পরিশীলিত তাঁর অনুভূতি প্রকাশে। দ্বিমাত্রিক আঁকার ধরন তাঁর, বর্ণিলতায় লোকশিল্পীর ঔদার্য। প্রাথমিক নানারঙের আতিশয্য যেমন তাঁর চিত্রপটে, তেমনি কিছু কাজে বর্ণ-মেশানো প্রলেপও লক্ষ করা গেছে। স্বাভাবিক সৌন্দর্যের বিকাশ থেকে তিনি দর্শকের দৃষ্টি ফেরান অন্য এক ধরনের রূপান্তরের প্রতি। যেমন – সুশোভিত ফুল ও পাতার বিন্যাস দেখতে-দেখতে দর্শক আবিষ্কার করেন ফুলদানিটা যেন মানব অবয়ব ধারণ করেছে।